Vavi sê jammer op Twitter - Maroela Media
Zwelinzima Vavi, die geskorste uitvoerende hoof van Cosatu, het Maandag Twitter as platform gebruik om om verskoning te vra ná 'n opmerking oor 'n kollega met wie hy in 'n verhouding was.
"Julle is reg, ek het te emosioneel geraak in my gesprek. Ek moes nie daai term gebruik het nie, dit is onaangenaam. Ek is jammer vir diegene wat daardeur seergemaak is," het hy getwiet.
Vavi het Saterdag by 'n byeenkoms in Sada in die Oos-Kaap gesê hy weet nie hoekom hy 'n verhouding met daai "nopatazana" gehad het nie, het The Sunday Independant Sondag berig.
'n "Nopatazana" kan rofweg uit Xhosa vertaal word as 'n vrou wat lae morele waardes het.
Vavi het aan die koerant gesê hy het eintlik met "nopatazana" "'n meisie" bedoel.
John Dludlu, Vavi se woordvoerder, wou nie oor die voorval kommentaar lewer nie.
Vavi is geskors hangende 'n ondersoek nadat die vrou hom van verkragting beskuldig het. Hy het erken hy het 'n buite-egtelike verhouding met haar gehad. Die vrou het daarna 'n klag van seksuele teistering teen hom onttrek.
Toemaar ou Vavi. Hoef nie onverskoning te vra nie. Stel nou regtig nie belang in jou doen en late nie.
Hy WEET NIE hoekom hy die verhouding met haar gehad het nie – soort soek soort !
Weet jy Trip?
Seg Net – 'n man in sy posisie, en boonop getroud, en hy verwys self na die vroumens as een met lae morele waardes – dan moet hy mos self lae morele waardes hê om met haar 'n verhouding aan te gaan, des te meer, 'n seksuele verhouding – GA, SIES !